Hobro IK skulle klokken 14.00 spille mod Hillerød, men da Storebæltsbroen er spærret, er den nordjyske klub fanget på Fyn. Derfor har klubben valgt at aflyse dagens kamp. Kampen er blevet udsat på ubestemt tid, da der lige skal findes en dato til en ny kamp. Hillerød har i øjeblikket fem point mere end Hobro IK i Nordic Bet Ligaen. Storebæltsbroen er i øjeblikket spærret fordi en redningsaktion er i gang. Den seneste melding er, at broen forventes åbnet klokken 13.15.

Opsummering:
Storebæltsbroen er spærret, og blandt de trafikanter, der sidder i venteposition, er den nordjyske fodboldklub Hobro IK.